Dame i gospodo, poštovani delegati, poštovani gosti, otvaram 23. sjednicu Doma naroda Parlamentarne skupštine Bosne i Hercegovine. Za današnju sjednicu, pored delegata Doma naroda, pozvani su predsjednik i članovi Predsedništva BiH, predstavnici Vijeća ministara BiH, predstavnici OHR-a, predstavnici OSCE-a, predstavnici Phare, predstavnici sredstava javnog informisanja. Sve prisutne koji su se odazvali pozivu za današnju sjednicu pozdravljam i zahvaljujem se na prisustvu. Današnjoj sjednici prisutno je 13 delegata. Od toga, 4 delegata iz reda srpskog naroda, 5 delegata iz reda bošnjačkog naroda i 4 delegata iz reda hrvatskog naroda. Gospodin Vinko Zorić i gospodin Momir Malić su opravdali izostanak i želim da napomenem da je gospođa ministar, Bisera Turković, takođe opravdala izostanak današnjoj sjednici Vijeća naroda. S obzirom da imamo kvorum za današnju sjednicu, možemo punovažno raditi i punovažno odlučivati. Imam ovdje jednu malu napomenu u ovom podsjetniku, vezano za Poslovnik Doma naroda i želim, prije nego što predložim dnevni red, da to i napomenem, da će Poslovnik Doma naroda, danas praktično biti potpisan i on će praktično i biti objavljen u Službenom glasniku BiH, broj 27., znači, Službeni glasnik BiH 27, predviđen je za objavljivanje Poslovnika Doma naroda. Za današnju sjednicu predlažem nešto dopunjeni dnevni red u odnosu na predloženi dnevni red, gospodo, koji ste dobili u pozivu za današnju ovu sjednicu. Dozvolite mi da pročitam taj dopunjeni dnevni red.
Gospodo predsjedavajući, gospodo delegati, dame i gospodo, ja sam na prošloj sjednici, odnosno na 22. sednici Doma naroda Parlamentarne skupštine BiH, zatražio da se do današnjeg zasedanja, odnosno prvog, a to je, evo, današnje zasedanje Doma naroda Parlamentarne skupštine BiH, objavi u Službenom glasniku BiH Poslovnik Doma naroda Parlamentarne skupštine BiH. Samo sada, evo, htio bih da pitam za razlog da li mi se može dati odgovor, razlog zbog čega ni do danas taj poslovnik nije objavljen, mada znamo da smo ga prije tri mjeseca, da ga je ovaj dom usvojio i zašto toliko zakašnjenje. Evo, pri kraju je i mandat ovog doma, a još uvijek taj poslovnik, po kome smo trebali poodavno da radimo, nije, faktički, stupio na snagu.
Zahvaljujem se gospodinu Pajiću. Ja bih zamolio sekretara, gospodina Jadranka, da da obrazloženje. 3
Poslije potpisivanja, od strane predsjedavajućeg u stvari, članova Kolegija, samo je jedna kolegica kao lektor radila na tri jezika. To je najveći problem kod nas, jer smo htjeli zaista da izađe kvalitetan i jezički i tehnički obrađen Poslovnik. Službeni glasnik je rezerviran. Gospodin Drago Ljubičić potpisat će ga danas, tako da će on biti u tom službenom glasniku 27. Ja ne znam, slagat ću, da li će nositi današnji datum ili od ponedjeljka, to zaista ne znam.
Čuli smo odgovor. Da li je gospodin Pajić zadovoljan sa odgovorom? Dobro. Da li se još neko javlja za diskusiju, raspravu, vezano za ovu tačku dnevnog reda? Ako nemamo, molimo da se izjasnimo o zapisniku sa 22. sjednice Doma naroda. Molim vas, ko je da se usvoji Zapisnik, izvod iz Zapisnika sa 22. sjednice Doma naroda? Protiv, uzdržanih, nema. Konstatujemo, znači, jednoglasno sa 13 glasova za, usvojen. Prelazimo na sljedeću tačku dnevnog reda. Ad.2. Davanje saglasnosti za ratifikovanje protokola i sporazuma: a) II fakultativni protokol uz Međunarodni pakt o građanskim i političkim pravima, čiji je cilj ukidanje smrtne kazne. Izvolite, otvaram raspravu. Ima li potrebe za uvodne napomene od nekoga možda od prisutnih iz Vijeća ministara BiH o ovom sporazumu? Da li se neko javlja za raspravu vezano za ovaj sporazum? Ako nema, zaključujem kako sugeriše gospodin Žigić. Molim vas da se izjasnimo vezano za ovaj sporazum, ili ćemo ovako, možemo li ići na sve ove sporazume pa da se izjasnimo za sve ili pojedinačno? Pojedinačno. Dobro, prijedlog delegata gospodina Pajića da se izjasnimo pojedinačno o ovim sporazumima. Molim vas, vezano za ovaj prvi Sporazum. Ko je za ratifikovanje ovog prvog Sporazuma? Protiv, uzdržanih, nema. Znači, sa 13 glasova za. Radi se o sledećem sporazumu. 4 b) Sporazum o razvojnom kreditu za sektor obrazovanja između BiH i Međunarodne asocijacije za razvoj Svjetske banke Otvaram raspravu. Izvolite. Da li se neko javlja za raspravu povodom ovog sporazuma? Ako nema, molim vas da se izjasnimo i za ovaj sporazum. Ko je za verifikaciju i ratifikovanje ovog sporazuma? Protiv, uzdržanih, nema. Konstatujem, takođe, i ovaj sporazum, jednoglasno, sa 13 glasova za. c)Sporazum o kreditu za razvoj – pilot projekt hitnog zapošljavanja radne snage na nova radna mjesta između BiH i Međunarodne asocijacije za razvoj Otvaram raspravu. Gospodin Pajić.
Dame i gospodo, ja bih predložio da se ovaj sporazum u ovom momentu ne prihvati, a evo iz kojih razloga. U BiH, čiji je sastavni dio i entitet RS, nisu stečeni osnovni demokratski uslovi da bi se jedan ovakav sporazum mogao prihvatiti. Ja živim u RS, rođen sam tamo, tamo živim i u ovim poratnim vremenima, ratnim i poratnim vremenima, od ‘91. pa, evo, sve do današnjih dana, na svim nivoima vlasti u RS, a, evo, i u BiH, krše se osnovna ljudska prava i slobode, zagarantovane Evropskom konvencijom o osnovnim ljudskim pravima i slobodama, pa između i ostalog i zakoni o radnim odnosima i zakoni o zapošljavanju. Imali smo jednu situaciju u ratnom periodu, o kome ne bih htio da govorim, bio je rat, situacija je bila takva kakva jeste. U poratnom periodu, počev od ’95. pa negdje do ’97., opet govorim, na prostorima RS, postojao je jedan sloj ljudi koji su, faktički, upravo vladali narodom, a ne u ime naroda. Ogroman broj ljudi nije mogao dobiti zaposlenje ni po kom osnovu, bez obzira na svoje znanje, stručnu spremu, kvalifikacije i ostalo, ako nije bio član dotične opcije koja je u tom periodu vladala. Nadalje, od ’97. godine pa do prošlih aprilskih izbora, bar u onoj sredini u kojoj ja živim, takođe, na vlasti je bila jedna opcija koja nije dozvoljavala zapošljavanje drugim ljudima ukoliko nisu bili pripadnici te vladajuće političke opcije ili političke stranke. Evo, dešava se i poslije ovih aprilskih izbora, prošli su aprilski izbori, u mojoj sredini opet u kojoj ja živim, dešavaju se iste takve stvari da se ljudi šikaniraju, otpuštaju sa posla, ljudi sa tridesetak, 35 godina radnog staža, radnog iskustva, bez obzira, opet kažem, na svoje stručne i moralne kvalifikacije, samo što ne pripadaju opciji koja je na vlasti. Ja vjerujem, evo, idu i ovi novembarski izbori, ja sam to i na prošloj sjednici govorio, i na pretprošloj, 140 – 150.000 građana RS isključeno je iz izbornog procesa, obespravljeno po pitanju osnovnog ljudskog prava da bude biran i da bira. I desit će se, siguran sam, i poslije ovih novembarskih izbora, da tih 150 ili 160.000 ljudi neće moći ostvariti nikakvo pravo, po bilo kom osnovu, da se zaposle, ukoliko ne prihvate, ukoliko se ne povinuju, ili ne znam na koji način ne 5 prihvate ultimatume, zahtjeve i ne znam šta će sve iza toga slijediti, toj opet nekoj vladajućoj opciji, koja će da vlada ovim narodom, na ovim prostorima. Prema tome, upravo zbog toga što sam uvjeren da ni u narednom periodu, i u narednih godinu-dvije ili tri do možda nekih sledećih izbora neće postojati uslovi za ravnopravnost svih naroda i građana u RS, a samim tim i u BiH, da će ovaj kredit koji eventualno bude odobren iskoristiti opet ta jedna grupa vladajućih ljudi da bi se lično obogatila, zaposlila svoje najuže prijatelje, kumove, rodbinu, a drugi sloj ljudi, koji neće imati pravo da izađe na izbore, ostat će i dalje bez posla i na taj način biće i po tom osnovu diskriminisan, a ne samo po ovom osnovu, političkom ili nekom drugom. Prema tome, smatram da se nisu stekli uslovi da međunarodna zajednica odobri i da se prihvati jedan takav kredit u ovako nedemokratskim uslovima koji vladaju u RS i BiH. Hvala.
Zahvaljujem se gospodinu Pajiću. Gospodin Ristan Ristić.
Dame i gospodo, kolege poslanici, naslušasmo se mi iza ove govornice svašta u ove protekle četiri godine. Ovo što je sada gospodin Pajić predložio, ovo stvarno nema veze sa pameću, a kamo li sa nekom normalnom pričom. Gospodine Pajiću, u RS i u BiH pokušavaju da se naprave uslovi da bi se narod zaposlio i da bi mogao da preživi i da radi. Izašao je taj narod i u Srbiji, pa smo vidjeli kako je prošao vaš lider, Vojislav Šešelj. Tih 160.000 ljudi izašlo je na prošlim izborima, koje vi svojatate, ali nije izašla jedna klika ljudi koja je lagala tih 160.000 i molio bih Vas da ubuduće na ovaj način govorite iza ove govornice. Ne možete Vi govoriti da se u RS, gdje i ja živim, o anarhiji, da se ljudi otpuštaju s posla radi toga što ne pripadaju nekoj opciji. Normalno, to je bio trend dok je vladala koalicija SDS i Radikali. Danas to nije tačno, gospodo. Danas se otpuštaju neodgovorni direktori koji pripadaju toj kliki. Znate, poput jednog Mrdića u Trebinju, koji je privatizirao Elektoprivredu, i niz direktora u Ugljeviku koji pravi svome lokalnom klubu fudbalsko igralište vrijedno četiri i po miliona maraka, dok narod u RS nema hljeba da jede. To su te stvari koje vas zbunjuju i nemojte sebi dopuštati da tako pričate o entitetu i o državi koja pokušava da se izvuče iz krize koju su upravo te opcije možda i napravile na ovim prostorima. Ja predlažem da se, normalno, ovaj sporazum usvoji i da krenemo u budućnost i da se na neki način malo rasteretimo prošlosti. Toliko od mene.
Zahvaljujem se. Gospodin Pajić, vjerovatno replika.
Pa, gospodo delegati, ja imam pravo da iznesem svoje mišljenje, a Vi, Ristiću, iznijeli ste jedan netačan navod. Prvo, Srpska Radikalna stranka je jedina opoziciona stranka u ovom momentu i u RS i u BiH. SRS nikada nije bila na vlasti. Vi to dobro 6 znate, nikada i nigdje, a ja ću vam iznijeti jedan primjer, ne bih, ja imam, ako treba, ja ću donijeti za sledeću skupštinu stotinu, i sto pedeset, i hiljadu primjera u prilog onome o čemu sam maloprije govorio. Sad ću iznijeti svoj lični primjer. Nikada nisam bio na vlasti ni u svojoj sredini, opet kažem, SRS je jedina opoziciona stranka. Moj primjer, evo, prošli su lokalni izbori u aprilu i ja sam nakon 35 godina radnog staža u organima uprave Skupštine opštine Bijeljina ostao bez posla, ja i moja porodica kompletna, a nije to samo moj slučaj. Ja ću donijeti mnogo potpisa, mnogo potpisa diskriminacije, ne samo pripadnika srpske nacionalnosti, nego diskriminacije u mojoj sredini i u mnogim sredinama diskriminacije pripadnika bošnjačke i hrvatske nacionalnosti. Ja sam mislio danas, ja mislim da imam i to, da donesem spisak od 120.000 potpisa, među kojima ima i oko 2.000 potpisa pripadnika bošnjačke i hrvatske nacionalnosti, koji će ovo da potvrde i ovo je istina, gola istina, da se zapošljavaju samo pripadnici stranke na vlasti prioritetno dok većina ostalog naroda ostaje bez posla i snalazi se kako zna i umije. Toliko.
Ja bih zamolio delegate, sve su ovo određena razmišljanja i ja ne oduzimam pravo nijednom delegatu, znači, da iznese svoj stav i mišljenje u određenim pitanjima ili problemima ako postoje, znači, da da svoj komentar. Lično mislim da određene pojave, i ako postoje i ako su prisutne, znači, ne bih komentarisao, nemaju uporište, po meni lično, ili mislim da ne treba otvarati raspravu sad o tome, kad je u pitanju ovaj sporazum. Ja lično mislim da ovaj sporazum treba usvojiti i da idemo u pravcu ovoga što je gospodin Ristan, znači, malo komentarisao u jednom dijelu, da pokušamo stvarati uslove za zapošljavanje, a ovo je jedan problem koji zaslužuje možda posebnu pažnju i znači posebnu raspravu o tome. Ali, mislim da upravo takve pojave, napominjem, i ako postoje, ne bi trebale da utiču na naše izjašnjavanje kada je u pitanju usvajanje ovog sporazuma, jer ja vidim prednost ovog sporazuma u stvaranju uslova za zapošljavanje, a ove pojave treba popravljati kroz život. Ja bih prije ove pauze, gospodine Tošiću, ipak, dao riječ ministru, gospodinu Kurtoviću, jer se, ipak, javio za diskusiju, prije nego što ste Vi, Momire, tražili pauzu.
Gospodine predsjedavajući, dame i gospodo, ja bih želio samo na nekoliko stvari da ukažem, gdje treba da fokusiramo našu pažnju, ne ulazeći u ovo što su gospoda prethodnici rekli i polazim od činjenice da u BiH, oko 40% radno aktivnog stanovništva, trenutno nema posla. Polazim od toga da smo suočeni sa jednim velikim problemom masovnog odlaska mladih ljudi, ljudi koji u BiH, na našu žalost, ne vide veliku perspektivu svog brzog zapošljavanja, ljudi koji pomalo se osjećaju frustrirani zbog svega onoga što se u ovih pet godina rješava ili ne rješava, kada je u pitanju ono što mladi žele da vide i da aktivno učestvuju i polazim od još jedne činjenice, zbog čega je ovaj kreditni sporazum i napravljen. To je bio neposredni povod da vojska i jednog i drugog entiteta mora da smanji broj svojih aktivnih sudionika i ovaj, praktično, prvi pilot projekat, kako da se stvori prostor, kako da se stvore preduslovi, da mladi, i ti demobilisani borci, mogu da dođu do nekog zaposlenja, odnosno egzistencije i da se oni dugi redovi, nažalost, pred ambasadama, konzulatima i ostalo smanje. 7 Znači, ideja ovog sporazuma jeste da se proba stvoriti jedna kritična masa. Ovo je pilot projekat, da znate, da se stvori jedan model kako da se stvaraju nova radna mjesta u oba entiteta. Imajući u vidu sve okolnosti, imajući trenutku situaciju u vidu, smatram da ovaj sporazum ne treba da bude razmatran u kontekstu prethodnih rasprava i ja bih vas zamolio, u tom smislu, da se izjasnite o ovom sporazumu, zbog ciljeva zbog kojih je on i napravljen, ne ulazeći u sve probleme, a njih vjerovatno ima svugdje, oni su prisutni. Nažalost, mi živimo u jednoj dosta teškoj ekonomskoj situaciji i svaka pojava izaziva svoje dodatne probleme, ali ja bih zamolio, stvarno, da se ovaj sporazum u tom kontekstu ne posmatra. Ovo je jedan sporazum u kojem BiH dobija beskamatna sredstva na vrlo dug period, u kojem, što je još značajnije, ne samo kroz kontekst kamate, ćemo probati da napravimo jedan novi model kako se stvaraju nova radna mjesta i kako da pokušamo da stvorimo šansu i priliku svima onima koji su bez posla, da dođu do posla. Ja bih vas, stoga, zamolio da se oslobodimo od ovih svih drugih primjesa, da posmatramo primarni cilj, a cilj je to, ovo. Hvala vam lijepo.
Zahvaljujem se ministru, gospodinu Kurtoviću. Ja bih zamolio gospodina Tošića, koliko pauza, pet minuta. Pauza pet minuta, gospodo. Ja bih vas molio da budemo tačni. [[PAUZA]] Gospodo, ja predlažem da nastavimo sa radom. Jedno samo kratko obrazloženje, razlog pauze je samo kratka i mala razmjena mišljenja, lična, u okviru delegata iz RS. Da li se još neko javlja za diskusiju ili raspravu po ovoj tački dnevnog reda? Ako nema, dozvolite mi zaključujem raspravu i molim vas da se izjasnimo o ovom sporazumu. Ko je za ratifikaciju i prihvatanje ovog sporazuma? Protiv? Uzdržanih nemamo. Konstatujem, sa 12 glasova za i 1 glasom protiv, Sporazum je prihvaćen. Zahvaljujem se. Prelazimo na sledeću tačku dnevnog reda. 3. Inovirana lista uslova za prijem BiH u Vijeće Evrope Gospodo, dozvolite mi samo kratko. Mi smo bili u poziciji da od 9. do 13. jula 2000. godine, u BiH bude prisutan izvjestilac Komiteta za politička pitanja Parlamentarne skupštine Vijeća Evrope, upravo u okviru procesa, koji se odvija i teče, vezano za prijem BiH u Vijeće Evrope. Najavljeno je da će to biti zadnja posjeta izvjestilaca, tako da poslije toga nismo imali, koliko ja znam, posjeta te vrste. Mi smo dobili ovdje, upravo od izvjestioca, gospodina Šurjana, listu ovih uslova za prijem u Vijeće Evrope. Ja bih želio da napomenem da smo danas, ja vjerujem da ste i vi svi našli na stolu, takođe, pismo ambasadora BiH pri Vijeću Evrope, gospodina Igora Gaona, koji nas, također, obaveštava, vezano za jedno od ovih zadnjih sjednica u 8 Vijeću Evrope, i ako ste pročitali ovo pismo, mogli ste da vidite i da zaključimo svi zajednički kakva je pozicija BiH, vezano za njen prijem u Vijeće Evrope. Ja ne bih ništa dalje komentarisao. Smatrao sam i želio sam lično da dam to svoje mišljenje i komentar, vezano za ovo pismo i vezano za ovu tačku. Otvaram raspravu, vezano za ovu tačku dnevnog reda. Izvolite.
Dame i gospodo, ja u potpunosti prihvatam ove uslove koji su postavljeni pred Parlamentarnu skupštinu BiH, kao preduslov za prijem BiH u Vijeće Evrope. Međutim, malo me, moram opet da kažem, čudi da ti predstavnici međunarodne zajednice i Evrope, koji nam postavljaju ove uslove koje, nadam se, mi svi i prihvatamo i želimo da ih sprovedemo kao naš doprinos za prijem BiH u Vijeće Evrope, ali hoću da kažem ponovo, zašto ti isti koji nam ove uslove postavljaju, kao, recimo, pod tačkom 3.,na prvoj strani. Uvjerljiv napredak kod uslova koji unapređuju ljudska prava. Bar što se tiče nas u BiH, opet kažem, voljni smo da to sve prihvatimo, realizujemo i implementiramo, ali moram ponovo da kažem da upravo ti koji nam nameću ove uslove krše i sprečavaju zaštitu osnovnih ljudskih prava i sloboda u BiH. Opet se vraćam na izbore i Izborni zakon i upravo ta međunarodna zajednica, odnosno, OEBS i Privremena izborna komisija, kao tijelo međunarodne zajednice, sprečava zaštitu i ostvarivanje osnovnih ljudskih prava u oblasti izbornih prava. Očit primjer bili su i prošli lokalni izbori u aprilu, a evo i ovi novembarski izbori, kada se zabranjuje pojedincima i strankama da učestvuju na izborima, čime se, opet kažem, krše osnovna ljudska prava i slobode, zagarantovane Evropskom konvencijom za zaštitu osnovnih ljudskih prava i sloboda. Pa bih im samo postavio pitanje. Kako sad mi možemo doprinijeti da se, pod tačkom 3., poboljša ostvarivanje osnovnih ljudskih prava i sloboda, ako upravo ti koji od nas to zahtijevaju, to i sprečavaju? To je jedno moje pitanje i primedba na ove uslove koji su dostavljeni, a malo bih prokomentarisao i ovo usvajanje stalnog izbornog zakona. Jesam, apsolutno sam za usvajanje stalnog Izbornog zakona i bio sam za to da se taj stalni Izborni zakon usvoji još onog momenta kada je ušao u proceduru, uz određene manje korekcije, ali nije ni bitno, možda i nije trebalo mnogo korekcija. Stečeni su bili uslovi da se taj Izborni zakon usvoji i da se ovi i prošli lokalni izbori, a i ovi opšti izbori zakazani za 11. novembar, provedu po stalnom Izbornom zakonu, to bi bilo korektno i pošteno i sada opet pitam. Ja sam apsolutno bio za, da se izbori sprovedu po tom stalnom Izbornom zakonu. I sada, da li neko može da mi da odgovor, zašto taj izborni zakon nije do sada usvojen i ko ga je opstruisao ili sprečavao usvajanje stalnog Izbornog zakona?
Zahvaljujem se gospodinu Pajiću. Da li se dalje neko javlja za diskusiju i raspravu? Zaključujem raspravu. Dozvolite samo da zaključim sa jednom napomenom. Prihvatili smo ovu listu i, jednostavno, kako je ovdje napisano primili smo k znanju listu inoviranih uslova za prijem BiH u Vijeće Evrope i predlažem da se Dom naroda izjasni, takođe, znači da se ubrzaju ove aktivnosti koje su potrebne za postizanje uslova za prijem BiH u Vijeće Evrope, pa jedna sugestija. Evo, da i to predložim, jer 9 sam dobio informaciju da je takav stav i zaključak zauzelo i Predstavničko vijeće, kad je u pitanju rad Radne grupe na izradi Izbornog zakona, da pokušaju dovršiti što je moguće prije taj tekst, kako bi se pojavio u javnoj raspravi i došao na Parlament, znači, i na Predstavničko vijeće i Vijeće naroda i da pokušamo i da ispunimo i taj uslov. Nema potrebe da se izjašnjavamo, nego samo da tako konstatujemo. Prelazimo na sledeću tačku dnevnog reda. 4. Izvještaj Radne grupe o radu na pripremi Nacrta izbornog zakona BiH Evo, ovo malo prije što je svoj komentarisao gospodin Pajić vezano za ovaj izborni zakon. Otvaram raspravu po ovoj tački dnevnog reda. Mi smo dobili taj tekst, izvještaj i informaciju od Radne grupe, šta su do sada uradili i koliko su uradili. Ne znamo ima li potrebe dopunskih komentara ili obrazloženja, vezano za ovo što smo dobili. Otvaram raspravu. Izvolite. Ako nema, dozvolite mi samo da ponovimo ovo, u principu, maloprije što sam rekao. Prihvata se izvještaj Radne grupe koja je radila na izradi Izbornog zakona BiH i samo još jedan put da tražimo od Radne grupe da to bude stav, predlažem da to bude stav i zaključak Doma naroda, tražimo od Radne grupe, koja radi na izradi ovog zakona, da ga što prije pripremi da bi se pojavio u redovnoj proceduri. Gospodin Izet Žigić.
Dame i gospodo, ja predlažem dopunu ovog stava koji je izrekao gospodin Ljubičić. U izvještaju Radne grupe o radu na pripremi Nacrta izbornog zakona BiH, u zadnjem pasusu stoji da je neophodno da se sačekaju izmjene, promjene ustava entiteta, u skladu sa pomenutom Odlukom Ustavnog suda BiH o konstitutivnosti naroda. Ja predlažem da ovaj dom preporuči i traži od nadležnih entitetskih parlamenata da provedu proceduru usklađivanja ustava entiteta u skladu sa Odlukom Ustavnog suda, da to bude dopuna ovog zaključka.
Izvolite, da li se dalje neko javlja za diskusiju, za raspravu? Molim vas da se izjasnimo za predlog ovog zaključka. Ko je za ovakav zaključak? Prihvata se izvještaj Radne grupe, uz ovu dopunu koju je predložio gospodin Žigić, dopuna gdje se predlaže i traži od skupštine entiteta da se, vezano za Odluku Ustavnog suda BiH, izvrše i promene. 10
Procedure, vezane za odluku Ustavnog suda BiH, u entitetima, jer to je jedan od zaključaka koji nam nudi Radna grupa.
Može ovo, mislim da se provede procedura oko te odluke. Ko je za ovakav zaključak? – 10 za ovaj zaključak. Protiv – 1. Uzdržanih – 2. Konstatujem da sa ovim izjašnjavanjem delegata iz reda srpskog naroda mogu da konstatujem da nije prošao. Nije prihvaćen. Predlog gospodina Žigića, (za mene čak i ako je evo koliko je u redu), ja bih zamolio gospodina Jadranka, pošto se radi o izvještaju koji nas ništa posebno ne obavezuje, da prihvatimo samo da smo upoznati sa Izvještajem Radne grupe, koja je radila na izradi Izbornog zakona. Molim vas, uz jedno izvinjenje, pošto smo došli u situaciju oko glasanja, možemo li prihvatiti ovakav prijedlog i ovakav zaključak, znači, da je Dom naroda samo upoznat sa Izvještajem o radu Radne grupe koja je radila na izradi Izbornog zakona? Možemo li konstatovati ovako? Zahvaljujem se. Ad.5. Primopredaja dužnosti predsedavajućeg Doma naroda Parlamentarne skupštine BiH, u okviru redovne rotacije, znači, preuzimanja pozicije uloga predsjedavajućih u zajedničkim institucijama BiH To znači da je na redu i primopredaja dužnosti predsjedavajućeg u ovom Vijeću naroda. Dozvolite mi prije samog tog čina, znači, tu poziciju danas treba da preuzme gospodin Vlado Šoljić, dozvolite mi samo da se zahvalim, kao dosadašnji predsjedavajući ovog vijeća, prvo svojim saradnicima i članovima Kolegija, i gospodinu Vladi i gospodinu Žigiću, na jednoj korektnoj saradnji, to znači na razumijevanju i uvažavanju. Zahvaljujem se, takođe, svima vama, delegatima, koji ste se, u principu, i uglavnom redovno odazivali ovim sjednicama i koji ste na dosadašnjim ovim sjednicama, u kompletnom ovom mandatu, ja lično imam mišljenje, dali svoj doprinos i ulogu na jedan korektan način, to znači svojim diskusijama i raspravama. Zahvaljujem se predstavnicima međunarodne zajednice koji su prisustvovali našim zasjedanjima, kao i članovima Ministarskog vijeća, koji su našli za potrebno i shodno da prisustvuju i našim zasjedanjima, iako smo mi u nekoliko navrata imali lične konstatacije, primjedbe, zahtjeve, kada je u pitanju prisustvo ministara i članova Ministarskog vijeća BiH zasjedanjima ovog vijeća i ovog doma. Zahvaljujem se i članovima stručne službe na njihovoj pomoći i ulozi na pripremi ovih materijala, kao i predstavnicima sredstava informisanja, koji su nas do sada pratili. 11 Ja gospodinu Šoljiću želim ostatak ovog mandata da bude uspješan, a volio bih iskreno da u narednom sazivu u ovom domu bude bar dio ovih delegata, jer mislim da su dali svoj doprinos. Gospodinu Šoljiću čestitam i želim ... [[aplauz]]
Ja vas pozdravljam. Zahvaljujem gospodinu Ljubičiću i gospodinu Žigiću na suradnji, koja je bila, uistinu, ovakva kao što je rekao gospodin Ljubičić. Tamo gdje se očekivalo ponajviše problema, bilo je najmanje. Nije neiskreno da kažem da je to zasluga vas svih koji ste bili u ovom domu, a ja bih rekao malo više od svih nas trojice, koji smo naš posao obavljali kolegijalno, korektno, odgovorno, uvažavajući jedan drugog, odnosno, trećeg, tako da tih problema, koji su se mogli izbjeći, mi smo to stvarno postigli. Ostala je samo jedna točka dnevnog reda. Ad.6. Odgovori na delegatska pitanja Odgovora na delegatska pitanja nema, jedino da još dodam tome, ako ima novih pitanja, da pokušamo da odgovorimo i na nova i na ona koja su postavljena, a nisu odgovorena.
Ja sam na 21. sjednici Doma naroda Parlamentarne skupštine BiH postavio pitanje, smatrao sam da će preko stručne službe i Sekretarijata ovog doma to pitanje biti upućeno nadležnim institucijama. Postavio sam jedno pitanje i predstavnicima OHR-a i Privremenoj izbornoj komisiji da mi daju odgovor, odnosno razlog zabrane izlaska političkim strankama, partijama i pojedincima na predstojeće opšte izbore, pa kako ni do danas nisam dobio odgovor, pitam sad, ponovo postavljam to pitanje. Da li je to pitanje proslijeđeno ovim institucijama. Pa, evo, ja opet, još jednom postavljam to isto pitanje, da se uputi nadležnim institucijama, da se zatraži odgovor, da mogu svome narodu da kažem razlog zabrane izlaska na predstojeće opšte izbore. I sad još jednu inicijativu, kad sam već tu, evo, sada smo usvojili inoviranu listu uslova za prijem BiH u Vijeće Evrope, između ostalog, i jedan od uslova je i usvajanje stalnog Izbornog zakona za koji se, zaista, opet zdušno zalažem, i uputio bih opet jednu inicijativu Komisiji OEBS-a i Privremenoj izbornoj komisiji da predstojeće opšte izbore odlože do usvajanja stalnog Izbornog zakona i da naredne izbore provedemo po stalnom Izbornom zakonu, koji ćemo, nadam se, uskoro usvojiti. To je moja inicijativa prema Misiji OEBS-a i Privremenoj izbornoj komisiji, OSCE-u i tim institucijama koje se brinu i staraju o sprovođenju izbora na ovim prostorima. 12
Hvala Đoko. Ima li još pitanja? Možemo privesti kraju? Mi smo iz faze kad su pitali i završavali u zatvoru do faze kad pitaju i nemaju odgovora, ući ćemo u fazu kad će biti i pitanja i odgovora. Je li tako? S ovim bih zaključio ovu našu sjednicu. Sjednica je završena u 12.10 sati.